Unele dintre cele mai bune oportunităţi de a învăţa
sunt momentele în care suntem nedumeriți.
Acele momente în care începi să pui întrebări.
Aceste momente s-au întâmplat pe parcursul istoriei
şi au condus la descoperiri cu adevărat uimitoare,
ca următoarea poveste, de exemplu.
A fost odată un om numit Arhimede.
S-a născut în 287 î.Hr. în cetatea Siracuza, Sicilia.
A fost matematician, fizician, inginer,
inventator și astronom.
Într-o zi, Arhimede a fost chemat de regele Siciliei
să investigheze dacă fusese păcălit de un aurar.
Regele a spus că dăduse unui aurar cantitatea exactă
de aur pentru o coroană.
Cu toate acestea, când coroana a fost gata, regele suspecta că aurarul l-a păcălit
şi că a strecurat argint în coroană,
păstrând parte din aur pentru el.
Regele i-a cerut lui Arhimede să rezolve problema.
Dar exista o condiție: nu putea să facă nicio daună coroanei.
Într-o zi, în timp ce făcea baie,
Arhimede a observat că nivelul apei, din cada de baie, a crescut
şi s-a revărsat, în timp ce el se cufunda în cadă.
Brusc, el a realizat că totalul apei revărsate
depindea de cât de mult din corpul său a fost cufundat.
Această descoperire l-a entuziasmat atât de mult, încât a sărit din cadă
şi a alergat pe străzi gol, strigând "Evrica!"
Care în greaca veche înseamnă "Am găsit."
Ce a găsit?
Ei bine, a găsit o modalitate de a rezolva problema regelui.
Arhimede trebuia să verifice densitatea coroanei
pentru a vedea dacă era la fel ca densitatea aurului pur.
Densitatea e raportul dintre masa unui obiect și volumul său.
Aurul pur e foarte dens, în timp ce argintul e mai puţin dens.
Deci, dacă exista argint în coroană, densitatea ar fi mai mică decât dacă era fost făcută din aur pur.
Dar indiferent de materialul din care era făcută, coroana ar fi avut aceeași formă,
ceea ce înseamnă acelaşi volum.
Dacă Archimede putea măsura întâi
masa coroanei apoi volumul,
putea afla densitatea.
Dar nu-i uşor de măsurat volumul unei coroane, o formă neregulată,
diferită de o simplă cutie sau o minge.
Nu i se poate măsura dimensiunea şi multiplica, ca pentru alte forme.
Arhimede a realizat că soluția
era să-i facă o baie coroanei.
Plasând-o în apă şi văzând cantitatea de apă revărsată,
el putea măsura volumul
şi calcula densitatea coroanei.
Dacă coroana ar fi fost mai puţin densă decât aurul pur,
atunci, cu siguranță, aurarul l-a păcălit pe rege.
Când Arhimede s-a întors la rege şi a făcut testul,
povestea spune, el a constatat că aurarul și-a păcălit, într-adevăr, regele
şi a strecurat ceva argint. În prezent,
modul în care un obiect înlocuiește apa pentru a măsura volumul e numit
principiul lui Arhimede. Data viitoare când faceți o baie,
puteţi vedea principiul lui Arhimede în acţiune,
şi poate veţi avea o idee genială proprie.